**Mpangilio wa Somo**

**Mbinu za Ukuaji wa Biashara Ndogo (Mradi wa BlueBiz)**

**Warsha nº1: TechnoServe ni nani? Kugundua Mradi wa BlueBiz**

**Muda**: Saa 6, pamoja na

* Saa 1:50 ya kuanza, shughuli za hatua ya matayarisho na kumaliza
* Saa 1:15 shughuli za hatua ya kugundua
* Saa 1:15 shughuli za hatua ya mazoezi
* Saa 1:05 shughuli za hatua ya kutumia
* Saa 1:35 chakula cha mchana na mapumziko mafupi ya kahawa

**Washiriki**: Vijana wajasiriamali katika sekta ya Uchumi Samawati

**LENGO LA JUMLA**: Kutambulishwa kwa TechnoServe na BlueBiz

* **Lengo la 1: Kuelewa Misioni na Matokeo ya** TechnoServe
* **Lengo la 2: Kuchunguza Malengo na Sehemu za Mradi wa** BlueBiz
* **Lengo la 3:** Kuanzisha Uhusiano kati ya Washiriki naBlueBiz
* **Lengo la 4:** Matarajio kutoka kwa malengo na washiriki
* **Lengo la 5:**  Kukuza mazingira ya kujifunza ya usaidizi na ya kuwahusisha wote kupitia Nafasi Salama kwa Jinsia

[Maelezo: Moduli 0 Kutambulishwa kwa TNS na BlueBiz](https://docs.google.com/document/d/1q0mhCAp5cvBjswmZV4a7D9zKzLbCbzpoT9gGmuHnjvo/edit) [Vifaa Vinavyohitajika kwa Moduli 0](https://docs.google.com/document/d/1zTu7qQdehpIVKRgHzrCmgUZ8nIVfxlFtd23T6R7S4yY/edit?usp=sharing)

| **MUDA** | **LENGO** | **MAELEZO YA SHUGHULI** | **MBINU/MUUNDO** | **VIFAA VINAVYOHITAJIKA** |
| --- | --- | --- | --- | --- |
| 15 minutes | **Mapokezi** | **Shughuli:** Kujisajili  **Maelekezo:**   * Mkufunzi anapaswa kuwasili dakika 30 kabla ya kipindi kuanza ili kuhakikisha mahali pa kukutania na vifaa vyote vinavyohitajika vimetayarishwa na vimewekwa mahali pake. * Chumba kipangwe kwa umbo la U (ni bora kuwe na meza na viti) kuwa na vitabu vya washiriki vilivyochapishwa na penseli kwa kila mjasiriamali. * Weka mabango juu ya ukuta * Tayarisha vifaa vya sauti na ucheze muziki wa kukaribisha (kwa hiari) * Tayarisha mapema chati za kugeuza za mafunzo zinazofurahisha macho * Waalike wajasiriamali ndani ya chumba na uwaalike waweke saini kwenye orodha ya mahudhurio * Wape washiriki vibandiko vya majina. |  | * Orodha ya mahudhurio * Spika za Bluetooth (kwa hiari) * Bango * Mwongozo wa Mkufunzi * Komputa * Kalamu za kuweka alama * Vibandiko vya majina * Penseli, kifutio, kichongeo * Kitabu cha washiriki/ kitabu cha vidokezo |
| Dakika 15 | **Kuanza**  Kufafanua na kutambulisha ajenda ya siku | **Shughuli:** Kuanza  **Maelekezo:**   * **Wakaribishe washiriki**. * **Kuwatambulisha** wakufunzi. (Jina/tajriba ya kufunza/tambulisha malengo)   **Sema**   * **Kufafanua safari ya washiriki katika mradi huu**   + Karibu kwa warsha yako ya kwanza ya mafunzo! Tumefurahia kuwa nawe hapa kuanza pamoja safari hii ya kufurahisha, ambapo tutakusaidia **ukuze biashara yako, uongeze mapato yako, na uweze kufikia nafasi mpya za soko**, na upate nafasi ya kupokea fedha kupitia **Bahari Boost Challenge Fund**. Data kutoka kazi ya TNS inaonyesha kwamba wajasiriamali ambao wamepitia mafunzo kama haya wameona ongezeko la asilimia 30 katika mapato yao katika kipindi cha miezi 6.   Katika kipindi hiki, tutashiriki nanyi video za matukio ya maisha halisi/uchunguzi kifani wa TechnoServe kuhusu hadithi za mafanikio za vijana wajasiriamali kama nyinyi. Tunatarajia mtatoa maoni yenu, mtashiriki, mtauliza maswali, na kusimulia matukio na mawazo yenu, na mtajifunza kutoka kwa washiriki wenzenu.   * + Tuko hapa **kuwaelekeza, kuwasaidia, na kusherehekea mafaniko yenu**  katika kila hatua ya safari! Jitayarisheni kwa safari hii ya ajabu sana ya miezi 6 ya kuiwezesha biashara yako na kufungua nafasi mpya. Wacha tuanze!   **Uliza:**  Ni jinsi gani ulivyo kiongozi katika maisha yako mwenyewe?  Ni jinsi gani unachangia katika familia yako?  Ni jinsi gani unadhani unachangia katika uchumi na mazingira?  **Maelekezo: Wape washiriki muda wa kueleza maoni yao**  **Sema:**  Kwa kushiriki katika Bluebiz, haujifunzi tu ujuzi mpya; bali unawekeza katika mafanikio yako mwenyewe na kusababisha matokeo mazuri ulimwenguni. Tafadhali tumia vizuri nafasi hii nzuri sana.  **Maelekezo:**   * **Fafanua ajenda ya siku:** muhtasari wa kile kitafanyika leo pamoja na muda wa mapumziko mafupi.   + Washiriki wako huru kuzungumza na washiriki wenzao na mkufunzi wao. | Mkutano wa watu wote | * Chati ya kugeuza - Ajenda * Kitabu cha washiriki (1 kwa kila mshiriki) * Kalamu (1 kwa kila mshiriki) * Tepu yenye gundi |
| Dakika 10 | **Kuchangamkiana** | **Shughuli**: Jina langu juu ya kobofu  **Maelekezo**   1. Mpe kila mshiriki kobofu. 2. Waambie wapulize hewa ndani ya kibofu na waandike juu yake jina lao (jina wanalopenda kuitwa) na pia kitu fulani wanachopenda. K.m Yohana – Pilau, Sara – mpira wa vikapu 3. Waambie washiriki warushe kibofu chao hewani na wajaribu kushika kibofu cha mtu mwingine na wahakikishe hakuna kibofu kitakachoanguka chini. 4. Baada ya dakika tatu waache na kila mtu atatufe mwenye Kibofu ambacho ameshika mkononi. 5. Jadili vile kukishika kibofu cha mtu mwingine ni kama kuendelea kuzingatia wakati wa kujifunza: unahitaji kuwa makini , kufanya upesi, na kufanya kazi pamoja. 6. Waambie washiriki wapasue vibofu vyao wanapotambulishana wao kwa wao 7. Jadili umuhimu wa kuendelea kuzingatia na kufanya kazi pamoja wakati wa mafundisho. 8. Eleza kwamba kibofu kinachoanguka chini ni kama mwanafunzi anayekosa kuzingatia. 9. Sisitiza umuhimu wa kusaidiana ili kuendelea kuzingatia. | Chochea  Kuza hisia nzuri | * Vibofu * Tepu yenye gundi * Karatasi 1 kwa kila mshiriki * Kalamu ya kuweka alama 1 kwa kila mshiriki (za rangi mbalimbali, kufurahisha) * Muziki * Karatasi iliyo na mfano wa mkufunzi * Tepu yenye gundi |
| Dakika 15 | **Kuandika matarajio** | **Shughuli:** Kuandika matarajio   * **Sema**   + Mbinu tunayotumia katika warsha hii ni mbinu ya kujifunza ya watu wazima, hatujifunzi kama watoto, au sio? Tunajifunza kwa kufanya, kutumia, kufanya mazoezi, hilo ndilo tutakalofanya katika warshi hii, tutafanya kazi katika makundi, tutafanya mazoei na visa halisi, tukisikiliza matukio ya wajasiriamali wengine ili hatimaye waweze kuyatumia hayo kwa biashara zao. Na wapate matokeo mazuri.   + Katika kila warsha mtakuwa na vitabu vya kufanya mazoezi, mabango ya warsha ya sasa, penseli, n.k. Kila kitu unachohitaji ili uweze kujifunza. Kama nilivyosema hapo awali, TUNAKUTARAJIA: “uchangie maoni yako, ushiriki, uulize maswali, na usimulie matukio na mawazo yako, na ujifunze kutoka kwa washiriki wenzako, ili uweze kupata mengi zaidi kutoka kwa mradi huu”   + Sasa, NA WEWE JE? MATARAJIO YAKO NI YAPI?   **Maelekezo:**   * **Andika** kwenye chati ya kugeuza: Matarajio Yetu   **Sema**   * + Nawakaribisha mfanye kazi wawili wawili, tumieni dakika chache kufikiria juu ya matarajio uliyonayo kuhusu Mradi huu na warshi hii, na wengine wenu mnaweza kuyaeleza.   **Maelekezo:**   * + Tilia maanani matarajio yaliyoelezwa kwenye chati ya kugeuza.   + Wacha washiriki waelewe vile matarajio hayo yatatimizwa | Tafakari ya mtu binafsi  Andika | * Bango * Kitabu cha washiriki cha mazoezi * Karatasi ndogo za kubandika * Chati ya kugeuza * Kalama za kuweka alama * Tepu yenye gundi |
| Dakika 15 | **Makubaliano ya Kikundi** | **Shughuli:** Sheria zitakazotumika /makubaliano:  **Maelekezo:** Onyesha Chati ya kugeuza yenye kichwa hiki “Sheria zitakazotumika ”  **Sema**   * + Sasa tunaenda kuunda sheria zitakazotumika wakati wa vipindi hivi, ili tuweze kupata mengi zaidi kutoka kwa warsha hii.   + Kwa mfano, nitapendekeza “**shiriki**”. Kwa sababu tutajifunza kwa kutenda. Tutahitaji kila mtu ashiriki na achangie mawazo yake, maarifa yake na maoni yake.   **Maelekezo:**   * **Kusanya** mawazo zaidi kutoka kwa kikundi (yasizidi 10) na **uulize** kwa nini wanapendekeza hilo * **Uliza**: Je, tumepata za kutosha. Je, kila mtu anakubali? * **Shauri:** Hakikisha una orodha fupi ya sheria muhimu unazohitaji ili mafunzo yaweze kufanikiwa na uhakikishe zimetajwa. Washiriki wasipozitaja, unaweza kuuliza moja kwa moja, mnafikiria nini kuhusu hii? | Majadiliano ya watu wote  Usaidi wa vifaa vya Kuona | * Chati ya kugeuza yenye kichwa hiki sheria zitakazotumika/   makubaliano   * Kalamu za kuweka alama * Tepu yenye gundi |
| Dakika 15 | **Maelezo ya jumla kuhusu TechnoServe**  **Lengo la 1:** Kugundua kazi ya Technoserve nchini Kenya | **Shughuli:** Maelezo ya jumla kuhusu TechnoServe   * **Sema**:   + Sasa, wacha tuzame katika utangulizi wa kufurahisha kuhusu TechnoServe na kazi ya ajabu wanayofanya hapa Kenya. TechnoServe inashughulika na kuyageuza maisha ya watu na kuwawezesha wajasiriamali kama wewe tu. Kwa miaka mingi, wamekuwa wakifanya kazi wakishirikiana na watu katika sehemu nyingi za Kenya, wakiwasaidia kuzifikia ndoto zao, kukuza biashara zao, kusababisha mabadiliko ya kudumu. Leo, utapata kujua jinsi TechnoServe inavyosababisha mabadiliko na jinsi wewe sasa ni sehemu ya safari hi ya kutia moyo. Wacha tuanze. * **Chochea**:   + Nani anafahamu Technoserve?   + Na nani angependa kusikia kuhusu Technoserve?   + Kama mnavyoona, sote tunataka kufahamu, Technoserve, sivyo? * Wacha tuitazame video hii ili tujue mengi kuhusu Technoserve   Onyesha ushahidi wa kazi ya Technoserve nchini Kenya katika miaka iliyopita | Chochea tafakari ya mtu binafsi. Kufanya kazi wawili wawili Majadiliano ya watu wote | * Chati ya kugeuza * [Module 0 Material (posters)](https://docs.google.com/presentation/d/1QSNkRXNWSgYfH2r-wQOfDO6RqB--d_nVJfdMrQnKNEc/edit#slide=id.g224593a288a_0_0) * [Module 0: Introduction to BlueBiz](https://docs.google.com/presentation/d/1TrVnYEF72W3iD5Yva9E38bahPPao99qQivbYX5DUJSg/edit#slide=id.g2f6b579a4c1_0_264) * <https://www.youtube.com/watch?v=XGwp7xGRNOY> * Spika za Bluetooth * Projekta * Laptop |
| Dakika 15 | **Kutambulisha shirika la eneo la utekelezaji** | Tambulisha shirika la eneo lako halafu ueleze kwamba tunashirikiana kutelekeza mradi wa bluebiz |  | * Slaidi |
| Dakika 30 | **Kutambulisha mradi wa BlueBiz** | **Shughuli:** Kutambulisha mradi wa BlueBiz  **Sema**   * **Kufafanua:** Kisha, utakuwa na nafasi ya kujifunza kuhusu Mradi wa BlueBiz. Tuko hapa na lengo moja: kukua kama wajasiriamali na kuzifanya biashara zetu zinawiri. Mradi huu umetengenezwa ili ukupatie vifaa, maarifa, na msaada unaohitaji ili ufanikiwe. Katika warsha hii, tutakueleza kuhusu mambo muhimu ya safari yako na BlueBiz, tukikuonyesha jinsi mradi huu utakuwezesha wewe kama kijana mjasiriamali. Je, uko tayari kuzama ndani? Wacha tuanze!   + Tilia maanani video ifuatayo ambayo tutakuonyesha   + **Maelekezo**      * Katika mkutano wa watu wote, **kusanya** maswali kutoka kwa washiriki.   **Chochea:**  **Uliza maswali**: Unatarajia nini kutoka kwa Mradi wa BlueBiz?   * Je, motisha yako ni nini katika mradi huu?   Moduli 0 Uchunguzi kifani   * **Maliza** na ujumbe wa kuwapa motisha; kila safari ndefu huanza kwa hatua moja, na tayari uko njiani. Hebu sote tuzifanye ndoto zetu zitimie! | Video  Tafakari ya mtu binafsi | * Slaidi za Maelezo ya Jumla ya Mradi wa BlueBiz * Chati za kugeuza * Kadi ya kuzungumza * Kijiti cha kuzungumza * Kalamu za kuweka alama * Tepu yenye gundi * [Uchunguzi kifani wa Moduli 0](https://docs.google.com/document/d/1JcGn3FNxuZwBlVSjCVLXy27e5izpuQra4Ms6A4DWX0I/edit?usp=sharing) |
| Dakika 15 | ***Kuchunguza* Nafasi Salama kwa Jinsi  *1*** | **Shughuli: Nafasi Salama kwa Jinsia :1**  **Sema:**  **Kufafanua :** Karibuni kwa kipindi hiki cha Nafasi Salama kwa Jinsi ambazo ni muhimu sana kwa kuunda mazingira ya kujifunza ya usaidizi na ya kuwahusisha watu wote na ya kushirikiana nyinyi nyote. **Hili litawafanya mjisikie mna uhuru na mumewezeshwa kujieleza waziwazi**. Mbinu hii ya Nafasi Salama huchangia kuwepo kwa kujifunza kunakofaa na kuheshimiana. Utajifunza kwamba kutilia maanani Nafasi Salama kwa Jinsia kunahakikisha kuna matukio mazuri na yenye matokeo kwa kila mtu anayeshiriki katika mradi wa BlueBiz na hata jamii unayotoka ndani. Wacha tufanye hili pamoja!  **Shughuli 1: Kumsikiliza mwenzako**  **Maelekezo:**   * **GAWA** washiriki katika makundi madogo madogo ya Jinsia moja makundi yenye washiriki 4-6, kumaanisha yapaswa kuwe na makundi madogo ya wanawake na makundi madogo ya wanaume. * Waweke **mahali tofauti** * Mchague mshiriki mmoja ili awe msimamizi * Mwombe mtu mmoja ajitolee ambaye utamtumia kuonyesha mfano.   **Sema**   * Kabla hatujaanza, tutaunda sheria zitakazotumika ili kuhakikisha kuna mazungumzo ya heshima na ya matokeo mazuri. * **Shughuli** hii ni kuhusu kumsikiliza mwenzako. * Kila mtu atakuwa na ***“kijiti cha kuzungumza"***.(waambie kwamba watatumia kalamu/penseli zao kama vijiti vya kuzungumza)   **Onyesha :** Mbinu hiyo na mtu wa kujitolea.  **Sema**   * Ukiwa umeinua kijiti chako juu unaweza kuzungumza, ni mtu mmoja pekee ndiye anaweza kuinua kijiti chake kwa wakati mmoja, kama hujainua kijiti chako wewe utasikiza. .   **Maelekezo**   * **YAPE** makundi swali: ***“Ni nini kinakufurahisha zaidi kuhusu BlueBiz? ”*** * **AMBIA** kila kikundi kijadili, kumbuka ukitaka kuzungumza lazima uinue kijiti chako, mtu anayeinua kijiti chake ndiye atakayezungumza, huku wengine wakisikiza. * Wajulishe washiriki kwamba uko tayari kusaidia ikiwa wanakuhitaji, na kwamba baada ya majadiliano ya makundi, mtakusanyika tena ili kutafakari kwa ufupi.   **Shughuli:** Kutafakari   * **Lilete kundi pamoja**. * **Uliza**   + Je, mlifanikiwa vipi katika kufuata sheria za kijiti cha kuzungumza?   + Ni nini kilikuwa kigumu?   + Ni nini ambacho ulipenda kuhusu shughuli hiyo?   + Ni nini ambacho unaweza kufanya tofauti wakati mwingine?   + Ni nini ambacho tunaweza kufanya ili kuhakikisha mikutano na mafunzo yetu ni nafasi zinazowahusisha wote?   + Unadhani ni kwa nini tunahusisha shughuli hii katika mafunzo yetu?   + Je, kijiti cha kuzungumza kinawakilisha nini? * **Andika** maoni yao kwenye chati ya kugeuza   **Sema**   * Kijiti cha kuzungumza kinawakilisha ***uwezo***. Hii inajitokeza kwa maumbo na ukubwa tofauti tofauti katika mikutano yetu: jinsia, makabila, hali, cheo cha kazi. * **Toa muhtasari**  wa shuhguli hii kwa kusema:   + Kuwa msikilizaji mzuri si rahisi kila mara. Lakini ili tuunde nafasi salama ambapo kila mtu anahisi anaheshimiwa na anasikizwa lazima tujaribu tuwezavyo kuwa wasikizaji wazuri, tuwape wengine muda wa kuzungumza. * Katika kipindi chetu leo na vipindi vijavyo, unaweza kutumia baadhi ya mbinu hizi nzuri za kusikiza. * Je, tunaweza kufanya nini ili kuhakikisha mikutano na mafunzo yetu ni nafasi za kuwahusisha watu wote? * Waambie washiriki wapeane mawazo. | [Salama kwa Jinsia 1](https://docs.google.com/document/d/1p4jokRcHusQevqI6L7LP_yNCS_m21-Ct/edit) |  |
| Dakika **15** |  | * Huku washiriki wakiwa bado katika makundi yao **ELEZA**Wape wasimamizi Bango #1 na bango 2 kuwasaidia kusimamia majadiliano ya jinsia moja yanayotendeka wakati mmoja. * Mpe msimamizi kadi yao ya maswali– moja ya kikundi cha wanaume na nyingine ya kikundi cha wanawake * Hakikisha kila msimamizi anaelewa maelekezo. * Mpe msimamizi kalamu na karatasi ili aandike vidokezo vya majadiliano. * **Uliza** washiriki kile ambacho wamejifunza kutokana na shughuli hii?   **Shughuli:** Kikundi kutafakari kile walichojifunza na kumaliziia  **Maelekezo:**   * LETA makundi mawili mahali pa kufanyia mafunzo, ili uwe na wanaume na wanawake pamoja tena. * KUMBUSHA wasimamizi wasimtaje mtu yeyote wanapotoa maelezo waliyopokea.   **ULIZA**   * Ambia msimamizi kutoka kikundi cha wanawake aeleze:   + Mfano wa kitu fulani ambacho wanawake walisema wanaweza kufanya katika jamii, katika sekta ya Uchumi Samawati au katika familia yao.   + Mfano wa kile wanawake walisema hawawezi kufanya katika jamii au katika familia yao.   + Ambia msimamizi au mtu mwingine wa kujitolea aeleze anafikiria ni kwa nini wanawake walipitia changamoto hii na nini kinaweza kufanywa vizuri zaidi ili kuitatua changamoto hii? * Ambia msimamizi kutoka kikundi cha wanaume aeleze:   + Mfano wa kitu fulani ambacho wanaume walisema **wanaweza** **kufanya** katika jamii au katika familia yao.   + Mfano wa kile ambacho wanaume **hawawezi kufanya** katika jamii, katika sekta ya Uchumi Samawati au katika familia yao.   + Ambia msimamizi au mtu mwingine wa kujitolea aeleze anafikiria ni kwa nini wanaume walipitia changamoto hii na nini kinaweza kufanywa vizuri zaidi ili kuitatua changamoto hii?   + Andika kwenye chati ya kugeuza majibu yaliyotolewa na uwashukuru washiriki kwa kutumia muda wao kushiriki katika shughuli hii.   **Kumbusha washiriki kwamba vizuizi vya kidesturi na kijamii vilivyotambuliwa kutoka kwa shughuli hiyo havipaswi kuwazuia kuifuata ndoto yao ya kibiashara.** |  |  |
| Dakika 15 | **Kuchangamkiana** | **Shughuli: Kuchangamkiana: "Nafasi Yangu Salama"**  Kuwasaidia nyinyi washiriki muelewe binafsi fikra ya nafasi salama.  Mimi mkufunzi nitawapa maelekezo yafuatayo**:**   1. Muulize kila mshiriki afikirie kuhusu mahali ambapo au jinsi ambavyo yeye anahisi yuko salama, ana raha zaidi, na jinsi mkufunzi na washiriki wengine wanaweza kumsaidia? 2. Waambie waeleze mahali hapa kwa kutumia sentensi moja au mbili bila kutaja mahali penyewe. 3. Jadili mawazo makuu yanayofanana na myaunganishe kwa wazo la Nafasi Salama kwa Jinsia katika mradi wa BlueBiz. |  |  |
| Dakika 10 | **Maliza kipindi** | **Mshukuru kila mtu kwa mchango wake.**  Wakumbushe watu tutakuwa na majadiliano tukitumia muundo huu huu wa **“Nafasi Salama”** kwa mikutano mingine zaidi.  Tutamchagua msimamizi mwingine kwa kipindi kinachofuata  Wacha watu wajue kwamba unapatikana ikiwa wana maswali yoyote au wanataka kuzungumza nawe baada ya kipindi.  **Maelezo kwa Mkufunzi:** Mkumbushe kila mtu kwamba kila mara aunge mkono mafunzo yaliyo salama kwa washiriki wote wa mradi. |  |  |
| Dakika **30**  Dakika **20**  Dakika **10** | ***Kuchunguza ni nini maana ya kuwa wanaume na wanawake***  **Shughuli**  ***Kutafakari*** | **Shughuli :**  Kuchunguza ni nini maana ya kuwa vijana wa kiume na wa kike  ***Vidokezi vya Mkufunzi – Usiwape watu katika kikundi:***   * *Majadiliano haya yanalenga kuimarisha ufahamu wa ni nini maana ya kuwa mwanaume na mwanamke na vile jinsia yao inasababisha nafasi na vizuizi.* * *Kupitia majadiliano watachunguza majukumu yao ya jinsia na uwezo wa jinsia katika nyumba zao, biashara na jamii.* * *Pia watachunguza mambo ya kidesturi na kijamii yanayochangia majukumu ya jinsia na uwezo wa jinsia katika nyumba zao, katika Uchumi Samawati, au katika jamii.*   **Maelekezo:**   * Waelekeze washiriki wafanye kazi katika makundi ya jinsia yale yale yaliyoundwa awali * Baada ya kila mtu kutulia katika ‘Nafasi Salama’zao na mazungumzo yameanza. * Sema nitawaelekeza katika shughuli ya kuchangamkiana: **"Badilisha Majukumu"** * Katika shughuli hii, washiriki watakuwa wawili wawili na wafikirie juu ya tukio ambalo majukumu ya jinsia yanabadilishwa katika hali kama maisha ya familia, biashara, au jamii. Kila kikundi kijadili mambo yanaweza kuwa vipi ikiwa wanaume watachukua majukumu ambayo kitamaduni ni ya wanawake na kinyume chake. * Baada ya dakika 5, wataeleza mfano mmoja wa vile huku kubadilisha majukumu kunaweza kusababisha nafasi au changamoto mpya. Zoezi hili linahimiza kutafakari juu ya majukumu ya jinsia na linaanda jukwaa la kujadili zaidi juu ya thamani ya kazi ya wanaume na wanawake katika sekta ya Uchumi Samawati. * AMBIA mwanamke mmoja na mwanaume mmoja wajitolee kusimamia majadiliano ya iinsia sawa. Msimamizi hatatarajiwa kuzungumza mengi zaidi kuliko mtu mwingine yeyote, lakini **itakuwa muhimu ikiwa anaweza kusoma na kuandika**.. Watawajibikia **mambo manne (4):**  1. Kuwahimiza watu kushiriki 2. Kuhakikisha watu wanazingatia swali la majadiliano 3. Kuhakikisha watu wanaheshimu sheria zetu 4. Kusaidia kutoa ripoti ya majadiliano wakati makundi hayo yataungana tena.  * Kama zaidi ya mwanamke mmoja au mwanaume mmoja wanataka kujitolea, chagua mmoja, na ueleze kwamba wengine watapata nafasi ya kuwa wasimamizi katika mafundisho ya siku za baadaye. * Mpe msimamizi kalamu na karatasi ili aandike vidokezo vya majadiliano Usiingilie majadiliano au kueleza mawazo yako isipokuwa kama wamechanganyikiwa kuhusu maelekezo. * Fuatilia muda uliotolewa kufanya majadiliano **(10 minutes)** * Wakumbushe washiriki kuhusu mbinu nzuri za kusikiza. Andika mapendekezo, kanuni muhimu zinapaswa kuwa na:   + ***Mpe kila mtu nafasi ya kushiriki***   + ***Mchango wa kila mtu ni wa thamani***   + ***Zungumza kama mtu binafsi, sio kama mwakilishi wa kikundi***   + ***Heshimu maoni ya wengine***   + ***Washiriki hawatakiwi kueleza chochote ambacho hawajisikii vyema kueleza***   + ***Wakati wa kutoa ripoti katika kikundi kikubwa usitaje nani alisema kitu gani katika majadiliano.***   **Sema**   * Katika makundi yenu mtakuwa na nafasi ya **kuyatafakari matukio yenu kama wanawake na wanaume.** * Mnaweza kujadili yote mawili **nafasi na vizuizi** ambavyo mlipitia mlipokuwa mnakua kama wanawake na wanaume. * Katika makundi yenu, mtajadiliana kile mnachoruhusiwa au hamruhusiwi kufanya kama wanawake au wanaume. (mkiwa bado katika makundi yenu)   **Kadi za maswali za makundi ya vijana wa kike & wa kiume**: Kama mkufunzi wenu nitawapatia kadi za maswali ambapo mtajadiliana katika makundi yenu (**Maelezo kwa mkufunzi**: rejelea kadi za maswali katika Mwongozo wa Mkufunzi.)   * Baada ya nyinyi kuwa na muda wa kujadiliana, makundi mawili yatarudi hapa na sote pamoja tutakuwa na majadiliano mafupi kuhusu yale mliyojifunza. Mna dakika 10 kumaliza majadiliano.   **Maelezo kwa Mkufunzi:** Majadiliano haya yanalenga kuimarisha ufahamu wa washiriki na thamani ya michango mbalimbali ya wanawake na wanaume kwa familia na kwa Uchumi Samawati.  **TOA MUHTASARI wa KIPINDI HIKI:**   * Wanaume na wanawake wanatoa michango ya thamani kwa familia na kwa shughuli za Uchumi Samawati, kama vile uvuvi, kilimo cha baharini, na kilimo cha mwani. * Kwa kufanya kazi pamoja, wanaume na wanawake wanaweza kufikia maendeleo muhimu katika Uchumi Samawati, kuimarisha hali ya maisha ya jamii za pwani. * Juhudi za wanawake pamoja na za wanaume katika familia na katika Uchumi Samawati zinachangia mafanikio ya kiuchumi kwa familia na kwa ustawi wa jumla. * Kwa hivyo, tunatakiwa kushukuru michango ya kila mtu kwa familia na kwa Uchumi Samawati, tukitambua jukumu muhimu ambalo kila mtu anafanya ili kuziendeleza jamii zetu.   **MSHUKURU** kila mtu kwa mchango wake kwa majadiliano.  **ELEZA:** Tutakuwa na majadiliano tukitumia muundo huu huu wa **“Nafasi Salama”** kwa mkutano mmoja zaidi. | [Salama kwa Jinsia 2](https://docs.google.com/document/d/1baPSKhlI2v0CHomOpRL5rmLg4gV84a_6/edit)  [Salama kwa Jinsia 2](https://docs.google.com/presentation/d/1hfFcsZqUH1y8_oCeY0zNLvx1uwf7SdAN/edit#slide=id.g2e9a9b2cd45_4_0) |  |
| **Siky ya 2: Nafasi Salama kwa Jinsia 3:**  **Shirikiana, Wasiliana, na ufanye maamuzi** | | | | |
| Dakika 35 | **Nafasi Salama kwa Jinsia 3:**  **Shirikiana, Wasiliana, na ufanye maamuzi** | **Shughuli:** Kuchunguza jinsi tunavyoweza kushirikiana, kuwasiliana, na kufanya maamuzi  ***Maelezo kwa Mkufunzi:***  *Majadiliano haya yanalenga kuimarisha ufahamu wa* ***washiriki kuhusu thamani ya kushirikiana kwa ajili ya kupanga na kufanya maamuzi na kukuza ujuzi wa kusikiza vizuri na mawasiliano mazuri.***  **Kufafanua:**  Kipindi hiki kinazingatia kuchunguza jinsi ya kushirikiana, kuwasiliana, na kufanya maamuzi. Katika kipindi hiki tutachunguza kuhusu kushirikiana, kuwasiliana, na kufanya maamuzi, tutasistiza kufanya kazi katika timu, uwazi, malengo ya pamoja. Tutaeleza vile mawasiliano yanayofaa yanatufanya tushirikiane, huku maamuzi yaliyofikiriwa yanaelekeza maendeleo yetu. Wacha tujifunze pamoja.!  **Sema:**  Tulijadiliana kwamba:   * Vijana wa kike na wa kiume wanatoa michango ya thamani kwa familia na katika Uchumi Samawati * Kwa kufanya kazi pamoja, vijana wa kike na wa kiume wanaweza kutimiza mengi. * Kazi ya wanawake na ya wanaume katika Uchumi Samawati inachangia mafanikio ya kiuchumi ya familia na ustawi * Kwa hivyo, tunapaswa kushukuru michango ya kila mtu kwa Uchumi Samawati.   **Eleza:**   * Tunaenda kujigawa katika makundi madogo ya vijana wa kike na wa kiume katika kipindi hiki * Katika makundi yenu mtafanya shughuli sawa. Shughuli hiyo inazingatia kufanya maamuzi kwa kushirikiana. * Baada ya nyinyi kuwa na muda wa kujadiliana tutakutana pamoja kuwa na majadiliano mafupi kuhusu yale mliyojifunza. * Kabla ya kuanza shughuli, lazima tupitie tena sheria na matarajio ya majadiliano haya.   **Pitieni tena sheria na matarajio kutoka kwa vipindi vilivyopita:**  Kanuni muhimu zinapaswa kuwa na:   * ***Mpe kila mtu nafasi ya kushiriki*** * ***Mchango wa kila mtu ni wa thamani*** * ***Zungumza kama mtu binafsi, sio kama mwakilishi wa kikundi*** * ***Heshimu maoni ya wengine*** * ***Washiriki hawatakiwi kueleza chochote ambacho hawajisikii vyema kueleza*** * ***Wakati wa kutoa ripoti katika kikundi kikubwa usitaje nani alisema kitu gani katika majadiliano.***   ***Fahamu:*** *Utawapa* maelekezo *watakapokuwa katika mahali walipotengewa katika nafasi ya kupata mafunzo*  **Kueleza Shughuli:** Tukio:  **Sema**   * Fikirieni kwamba mnapanga tukio la kusherehekea la kikundi * Lengo lenu ni kupanga sherehe ambayo kila mtu atataka kuhudhuria na kufurahia. * Mtakuwa na dakika 25 za kufanya maamuzi kuhusu kile ambacho mngependa kusherehekea (wape baadhi ya mifano ya matukio yanayosherehekewa kwa kawaida katika muktadha huu), mahali pa tukio, wakati wa kufanya tukio, burudani, na chakula. Pia mtajadiliana ni nani atakuwa na jukumu la kutayarisha kila hatua   **Eleza:**  Mtakuwa na dakika 25 za kufanya kazi kama kikundi ili kufanya maamuzi yenu ya kupanga tukio hilo  Lazima kila mtu achangie katika kila uamuzi.  **Maelekezo:**  **Wape** Muhtasari wa somo wa 1 – Kupanga tukio – kwa kila kikundi kidogo, hili litayasaidia makundi madogo kujielekeza wenyewe kufanya majadiliano yao ya kupanga na uamuzi muhimu. .  **ELEZA:** Maamuzi muhimu ya kufanywa:   * Mnasherehekea nini? * Tukio hilo litafanyika wapi? * Tukio hilo litafanyika lini? * Ni chakula gani mtakachokula katika tukio hilo? * Ni burudani gani mtakayokuwa nayo katika tukio hilo? * Ni nani katika kundi lenu atawajibikia nini kwa kila matayarisho ya tukio?   **Shughuli: Kundi kutafakari juu ya mafundisho na kukamilisha**  Waambie washiriki wamtaje mtu mmoja au wawili kutoka kwa kila kikundi kidogo  **AMBIA:**  Mtu au watu wawili waliojitolea kutoka kwa kikundi cha vijana wa kike waeleze mpangilio wao wa matukio   * Ni maamuzi gani yalikuwa rahisi sana kufanya? Kwa nini? * Ni maamuzi gani yalikuwa magumu sana kufikia makubaliano? Kwa nini? * Ni vipi ambavyo mlitatua kutokubaliana? * Mtu wa kujitolea kutoka kwa kikundi cha vijana wa kiume aeleze mpangilio wao Ni maamuzi gani yalikuwa rahisi sana kufanya? Kwa nini? * Ni maamuzi gani yalikuwa magumu sana kufikia makubaliano? Kwa nini? * Ni vipi ambavyo mlitatua kutokubaliana?   Unafikiri ni kwa nini tulifanya shughuli hii?   * Unadhani ni jinsi gani unaweza kutumia mambo uliyojifunza, unaposhirikiana au unapofanya maamuzi na familia yako au jamaa zako wengine nyumbani kwako? * **Ambia mwanaume ajitolee** * Unadhani ni jinsi gani unaweza kutumia mambo uliyojifunza, unaposhirikiana au unapofanya maamuzi na familia yako au jamaa zako wengine katika Uchumi Samawati?   **ELEZA / KUKAMILISHA KIPINDI**   * Kufanya maamuzi na kupanga yaweza kuwa magumu * Yanahitaji kusikiza vizuri, mawasiliano mazuri, na ujuzi wa kushirikiana * Katika familia zetu na katika sekta ya Uchumi Samawati, kupanga ni lazima ili kutimiza malengo yetu ya pamoja. * Tunaweza kutumia baadhi ya ujuzi tuliojifunza leo kupanga pamoja ili kutimiza malengo yetu ya pamoja katika familia zetu na katika Uchumi Samawati?. | [Nafasi Salama kwa Jinsia](https://docs.google.com/document/d/1sYzfLPhl0DRvQNb-Jo8O4JM7ebp23odR/edit)  [Nafasi Salama kwa Jinsia 3](https://docs.google.com/presentation/d/1kz11wUekncdKkeYGlMg7P6huA79oRRRy/edit#slide=id.g2fd9e18cd4e_1_523) |  |
| Dakika 10 | **Kumaliza** | * **Toa Muhtasari wa Vidokezi Muhimu**: Eleza tena kwa muhtasari mambo mliyojifunza kutoka kwa warsha ya leo, ukisisitiza umuhimu wa jukumu la Technoserve nchini Kenya na nafasi zilizo katika Mradi wa BlueBiz * Wakumbushe watu tutakuwa na majadiliano tukitumia muundo huu huu wa ***“Nafasi Salama”*** katika mikutano mingine zaidi. * Wacha watu wajue kwamba unapatikana ikiwa wana maswali yoyote au wakitaka kuzungumza nawe baada ya kipindi.**Himiza Waendelee Kushirikiana**: Sisitiza umuhimu wa kuendelea kushirikiana, na mradi huu na pia na washiriki wenzao, kwani safari hii juhudi ya kushirikiana ili kufikia malengo ya mtu binafsi na ya jamii. * **Ujumbe wa Kuwapa Motisha**: Malizia kwa maelezo ya kuwapa motisha, kama vile, "Kumbuka, kila hatua unayochukua leo ni hatua ya kuelekea kwa siku za baadaye zenye mafaniko kwako na kwa jamii. Sote pamoja, tunaweza kusababisha mabadiliko. Tayari umeonyesha kujitolea kwa ajabu kwa kuwa hapa—wacha tuendeleze nguvu hizo!" * **Hatua Zinazofuata**: Wape maelezo mafupi ya jumla kuhusu kile washiriki wanaweza kutarajia katika vipi vinavyofuata, ukiwahimiza wahudhurie vipindi vijavyo. Wakumbushe muda, tarahe na mada zinazofuata. * **Asante**: Washukuru kwa kushiriki kwao na hamu yao kuu, na uwatakie kila la heri wanapoondoka katika kipindi. |  |  |